钦定古今图书集成/明伦汇编/家范典/第057卷 > 《郑氏家范》。 > 《训诸妇》
## 钦定古今图书集成/明伦汇编/家范典/第057卷 > 《郑氏家范》。 > 《训诸妇》

诸妇必须安详恭敬奉舅姑以孝事丈夫以礼待姊
姒以和然无故不出中门夜行以烛无烛则止如其
淫狎即宜屏放若有妒忌长舌者姑诲之诲之不悛
则责之责之不悛则出之

诸妇媟言无耻及干预阃外事者当罚拜以愧之
初来之妇一月之外许用便服

诸妇工作当聚一处机杼纺绩各尽所长非但别其
勤惰且革其私

每岁畜蚕主母分给蚕种与诸妇使之在房畜饲待
成熟时却就蚕屋上箔须令子弟直宿以防风烛所
得之蚕茧当聚一处抽缫更预先抄写各房所蓄多
寡之数照什一之法赏之

诸妇每岁公堂于九月俵散木绵使成布匹限以次
年八月交收通买钱物以给一岁衣资之用公堂不
许侵使或有故意制造不隹及不登数者则准给本
房甚者任其衣资不给有能依期登数者照什一之
法赏之